CELEX: 32022R1247
Language: sk
Date: 2022-07-19 00:00:00
Title: Vykonávacie nariadenie Komisie (EÚ) 2022/1247 z 19. júla 2022 o povolení allury červenej AC ako kŕmnej doplnkovej látky pre malé cicavce, ktoré nie sú určené na výrobu potravín, a pre okrasné vtáky (Text s významom pre EHP)

20.7.2022   
               
               
                  SK
               
               
                  Úradný vestník Európskej únie
               
               
                  L 191/3
               
            
         VYKONÁVACIE NARIADENIE KOMISIE (EÚ) 2022/1247
         z 19. júla 2022
         o povolení allury červenej AC ako kŕmnej doplnkovej látky pre malé cicavce, ktoré nie sú určené na výrobu potravín, a pre okrasné vtáky
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:
         
                     (1)
                  
                  
                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
                  
               
                     (2)
                  
                  
                     V súlade s článkom 7 ods. 1 nariadenia (ES) č. 1831/2003 bola predložená žiadosť o povolenie allury červenej AC. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.
                  
               
                     (3)
                  
                  
                     Žiadosť sa týka povolenia allury červenej AC ako kŕmnej doplnkovej látky pre malé cicavce, ktoré nie sú určené na výrobu potravín, a pre okrasné vtáky, ktorá sa má zaradiť do kategórie „senzorické doplnkové látky“ a funkčnej skupiny „farbivá“.
                  
               
                     (4)
                  
                  
                     Európsky úrad pre bezpečnosť potravín (ďalej len „úrad“) v stanovisku z 11. novembra 2021 (2) skonštatoval, že allura červená AC nemá za navrhovaných podmienok používania negatívny účinok na zdravie zvierat, bezpečnosť spotrebiteľov ani životné prostredie. Úrad nemohol dospieť k záveru o účinnosti allury červenej AC pri použití v krmive pre malé cicavce, ktoré nie sú určené na výrobu potravín, a pre okrasné vtáky, vzhľadom na širokú škálu krmív používaných v kompletnom a doplnkovom krmive pre malé cicavce, ktoré nie sú určené na výrobu potravín, a pre okrasné vtáky, a vzhľadom na neistotu, pokiaľ ide o úroveň koncentrácie allury červenej AC, ktorá by viedla k viditeľnému účinku. Úrad však takisto uviedol, že v prípade tejto doplnkovej látky, ktorá je povolená v potravinách, pričom jej funkcia v krmive je rovnaká ako v prípade potravín, nemusí byť ďalšie preukázanie účinnosti potrebné. Úrad zároveň overil správu o metódach analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
                  
               
                     (5)
                  
                  
                     Okrem toho allura červená AC je na základe vykonávacieho nariadenia Komisie (EÚ) 2020/197 (3) už povolená v krmive pre mačky a psy a úrad vo svojom stanovisku z 24. apríla 2012 (4) dospel k záveru, že allura červená AC je účinná pri zafarbovaní typického krmiva pre psy v minimálnej dávke 50 mg/kg, ktorá je podobná minimálnym úrovniam, ktoré navrhol úrad na toto použitie v prípade malých cicavcov, ktoré nie sú určené na výrobu potravín, a okrasných vtákov.
                  
               
                     (6)
                  
                  
                     Vzhľadom na uvedené skutočnosti sa preto Komisia domnieva, že existujú dostatočné dôkazy o účinnosti tejto látky.
                  
               
                     (7)
                  
                  
                     Z posúdenia allury červenej AC vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedenej látky by sa preto malo povoliť podľa prílohy k tomuto nariadeniu.
                  
               
                     (8)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Látka špecifikovaná v prílohe, ktorá patrí do kategórie doplnkových látok „senzorické doplnkové látky“ a do funkčnej skupiny „farbivá“, sa za podmienok stanovených v uvedenej prílohe povoľuje ako doplnková látka vo výžive zvierat.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 19. júla 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 268, 18.10.2003, s. 29.
         
            (2)  Vestník EFSA (EFSA Journal) (2021) 19(12):6987.
         
            (3)  Vykonávacie nariadenie Komisie (EÚ) 2020/197 z 13. februára 2020 o povolení allury červenej AC ako kŕmnej doplnkovej látky pre mačky a psy (Ú. v. EÚ L 42, 14.2.2020, s. 4).
         
            (4)  Vestník EFSA (EFSA Journal) (2012) 10(5):2675.
      
      
         
            PRÍLOHA
            
                        Identifikačné číslo doplnkovej látky
                     
                     
                        Doplnková látka
                     
                     
                        Zloženie, chemický vzorec, opis, analytická metóda
                     
                     
                        Druh alebo kategória zvierat
                     
                     
                        Maximálny vek
                     
                     
                        Minimálny obsah
                     
                     
                        Maximálny obsah
                     
                     
                        Iné ustanovenia
                     
                     
                        Koniec platnosti povolenia
                     
                  
                        v mg účinnej látky/kg kompletného krmiva s obsahom vlhkosti 12 %
                     
                  
                        
                           Kategória: senzorické doplnkové látky. Funkčná skupina: farbivá. i) látky, ktoré sfarbujú krmivá alebo obnovujú ich farbu
                     
                  
                        2a129
                     
                     
                        Allura červená AC
                     
                     
                        
                           Zloženie doplnkovej látky
                        
                        Hlavnou zložkou allury červenej AC je sodná soľ.
                        Tuhá forma (prášok alebo granuly)
                     
                     
                        morča
                        činčila
                        degu
                        škrečok
                        pieskomil
                        čipmank
                     
                     
                        –
                     
                     
                        –
                     
                     
                        500 
                     
                     
                        
                                    1.
                                 
                                 
                                    V návode na použitie doplnkovej látky a premixov sa musia uvádzať podmienky skladovania a stabilita pri tepelnom ošetrení.
                                 
                              
                                    2.
                                 
                                 
                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu kože, očí a dýchacích ciest.
                                 
                              
                     
                        9. august 2032
                     
                  
                        
                           Charakteristika účinnej látky
                        
                        Allura červená AC sa v podstate skladá z 2-hydroxy1-(2-metoxy-5-metyl-4-sulfónano-fenylazo)-naftalén-6-sulfónanu disodného a vedľajších farbív spolu s chloridom sodným a/alebo síranom sodným ako základnými nefarebnými zložkami.
                        Povoľujú sa tiež vápenaté a draselné soli.
                        Vyrobená chemickou syntézou
                        Kritériá čistoty: najmenej 85 % celkového obsahu farbív, vypočítané ako sodná soľ (kvantitatívna analýza)
                        Látky nerozpustné vo vode: ≤ 0,2 % Vedľajšie farbivá: ≤ 3 % Organické zlúčeniny iné ako farbivá:
                        
                                    —
                                 
                                 
                                    kyselina 6-hydroxy-2-naftalén sulfónová, sodná soľ: ≤ 0,3 %
                                 
                              
                                    —
                                 
                                 
                                    kyselina 4-amino-5-metoxy-2-metylbenzén sulfónová:
                                    ≤ 0,2 %
                                 
                              
                                    —
                                 
                                 
                                    disodná soľ kyseliny 6,6-oxybis(2-naftalénsulfónovej): ≤ 1 %
                                 
                              Nesulfónované primárne aromatické amíny: ≤ 0,01 % (vyjadrené ako anilín)
                        Látky extrahovateľné éterom: ≤ 0,2 % z roztoku s pH 7
                        Chemický vzorec: C18H14N2Na2O8S2
                        
                        Číslo CAS: 25956-17-6
                        Číslo EINECS: 247-368-0
                     
                     
                        fretky
                        ostatné malé cicavce, ktoré nie sú určené na výrobu potravín, s výnimkou psov a mačiek
                     
                     
                        –
                     
                     
                        –
                     
                     
                        99 
                     
                  
                        kanáriky
                        papagájce
                        škorcovité
                        tukanovité
                     
                     
                        –
                     
                     
                        –
                     
                     
                        45 
                     
                  
                        agapornisy
                     
                     
                        –
                     
                     
                        –
                     
                     
                        51 
                     
                  
                        korely
                     
                     
                        –
                     
                     
                        –
                     
                     
                        79 
                     
                  
                        kakadu
                     
                     
                        –
                     
                     
                        –
                     
                     
                        115 
                     
                  
                        amazoňany
                     
                     
                        –
                     
                     
                        –
                     
                     
                        145 
                     
                  
                        papagáje
                     
                     
                        –
                     
                     
                        –
                     
                     
                        147 
                     
                  
                        ary modro-žlté
                     
                     
                        –
                     
                     
                        –
                     
                     
                        150 
                     
                  
                        ary modrokrké
                     
                     
                        –
                     
                     
                        –
                     
                     
                        173 
                     
                  
                        ary hyacintové
                     
                     
                        –
                     
                     
                        –
                     
                     
                        214 
                     
                  
                        ostatné okrasné vtáky
                     
                     
                        –
                     
                     
                        –
                     
                     
                        45 
                     
                  
                        
                           Analytická metóda
                            (1)
                        
                        Na kvantifikáciu allury červenej AC v kŕmnej doplnkovej látke:
                        
                                    —
                                 
                                 
                                    spektrofotometria pri 504 nm [nariadenie Komisie (EÚ) č. 231/2012 odkazujúce na FAO JECFA Monographs 1 (zväzok 4)]
                                 
                              Na kvantifikáciu allury červenej AC v krmive:
                        
                                    —
                                 
                                 
                                    vysokoúčinná kvapalinová chromatografia s tandemovou hmotnostnou spektrometriou (LC-MS/MS)
                                 
                              
                     
                         
                     
                     
                         
                     
                     
                         
                     
                     
                         
                     
                  
               (1)  Podrobné informácie o analytických metódach sú k dispozícii na tejto adrese referenčného laboratória: https://joint-research-centre.ec.europa.eu/eurl-fa-eurl-feed-additives/eurl-fa-authorisation/eurl-fa-evaluation-reports_en.